### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. április 18-i ülésének*

jegyzőkönyvéből

**138/2016. (IV. 18.) sz. GVB határozat**

1. A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:
2. A Bizottság egyetért azzal, hogy a Nagy Lajos király utcai ágon a meglévő „Elsőbbségadás kötelező” közúti jelzőtábla helyett „ÁLLJ! Elsőbbségadás kötelező” közúti jelzőtábla kerüljön, elrendeli a Szent Gellért utca és a Nagy Lajos király utca 1. szám közötti közterületen lévő sövény visszanyesését 80 cm-re, a gyalogátkelőhely közúti jelzőtáblákkal, burkolati jellel történő előjelzését.

A Szent Gellért utcai parkolósáv forgalmi rendjének módosítására javasolt négy variáció közül a „D” variáció mellett dönt.

1. A Bizottság a Paragvári u. 79/D-E és a Szűrcsapó u. 2/A által határolt terület parkolási igénye tárgyában az előterjesztést megtárgyalta, felkéri a Városüzemeltetési Osztályt, hogy keresse fel a Közlekedési Hatóságot, kérjen állásfoglalást a területen ideiglenes kavicsolt parkoló kialakításának lehetőségére forgalomkorlátozó elemekkel a parktól történő leválasztásra. Az állásfoglalás, valamint az árajánlat alapján készüljön előterjesztés a soron következő bizottsági ülésre.
2. A Gazdasági és Városstratégiai Bizottság megtárgyalta a Szombathely város területén forgalmi rend változásokkal kapcsolatos döntések meghozatalára vonatkozó javaslatot és felkéri a polgármestert, hogy a Bizottság következő ülésére készüljön előterjesztés a Szent Gellért utca Kőrösi Csoma utcai és Fogaras utcai csomópontjainak forgalmi rend felülvizsgálatáról.

**Felelős:** Lendvai Ferenc, a bizottság elnöke

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő:** 1. pont esetén: 2016. május 30.

1. pont esetén: soron következő bizottsági ülés

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető